ANAN วิ่งเกือบ 6% หลังโชว์พรีเซลปี 63 ทะลุ 1.7 หมื่นลบ. สูงกว่าเป้า 4%
ANAN วิ่งเกือบ 6% หลังโชว์พรีเซลปี 63 ทะลุ 1.7 หมื่นลบ. สูงกว่าเป้า 4% ล่าสุดอยู่ที่ 2.08 บาท บวก 0.13 บาท หรือ 6.67% มูลค่าซื้อขาย 32.66 ล้านบาท
ANAN วิ่งเกือบ 6% หลังโชว์พรีเซลปี 63 ทะลุ 1.7 หมื่นลบ. สูงกว่าเป้า 4% ล่าสุดอยู่ที่ 2.08 บาท บวก 0.13 บาท หรือ 6.67% มูลค่าซื้อขาย 32.66 ล้านบาท
13 ม.ค. 2564

ผู้สื่อข่าวรายงานว่า ราคาหุ้น บริษัท อนันดา ดีเวลลอปเม้นท์ จำกัด (มหาชน) หรือ ANAN ล่าสุด ณ เวลา 11.41 น. อยู่ที่ 2.06 บาท บวก 0.11 บาท หรือ 5.64% สูงสุดที่ 2.10 บาท ต่ำสุดที่ 2 บาท ด้วยมูลค่าซื้อขาย 32.89 ล้านบาท

โดยราคาหุ้น ANAN ปรับตัวขึ้น หลังนายชัยยุทธ ชุณหะชา ประธานเจ้าหน้าที่สายงานการเงิน ANAN เปิดเผยว่า ทิศทางการดำเนินงานในช่วงไตรมาส 4/2563 มีสัญญาณการเติบโตที่ดี ส่งผลให้มียอดขาย (Presale) จำนวน 4,384 ล้านบาท ซึ่งเติบโต 18% จากเป้าหมายที่วางไว้ 3,712 ล้านบาท โดยยอดขายที่เติบโตมาจากทั้งในส่วนของโครงการคอนโดมิเนียม และโครงการแนวราบ
ดังนั้น จึงส่งผลให้ยอดขายรวมของปี 2563 มีจำนวนกว่า 17,473 ล้านบาท สูงกว่าเป้าหมายที่วางไว้ 4% ซึ่งบริษัทตั้งเป้าหมายยอดขายในปี 2563 ไว้ที่ 16,800 ล้านบาท โดยส่วนใหญ่มาจากการที่บริษัทมุ่งเน้นการขายโครงการพร้อมอยู่ ซึ่งบริษัทมีโครงการคอนโดมิเนียมและโครงการแนวราบที่หลากหลาย รองรับความต้องการของผู้ซื้อได้อย่างทั่วถึง ทั้งผู้ซื้อในประเทศและต่างประเทศ
อย่างไรก็ตาม การพัฒนาโครงการในยุค “New Normal” นี้ บริษัทจะเน้นในเรื่องของความคุ้มค่า เพื่อสอดคล้องกับกำลังซื้อของผู้บริโภคและมาตรการสาธารณสุข เพื่อทำให้ลูกค้าเกิดความมั่นใจ เมื่อมีการเข้ามาเยี่ยมชมโครงการของบริษัท